12.09

**אלוף יעקב עמידרור- המערכה הבינלאומית**

נקודת המוצא בהסתכלות ובניתוח המערכה הבינלאומית היא מלחמת העולם הראשונה שבה הטכנולוגיה והאמצעים השפיעו על המלחמה.

לראשונה עולה מדינה המונעת מאידאולוגיה, גרמניה הנאצית.

בריטניה מתחילה לאבד את אחיזתה במזה"ת.

פעם ראשונה שארה"ב לוקחת חלק פעיל בלחימה , ומתחילה מגמת המערביות .

בעולם החדש שנוצר לאחר מחמת העולם הראשונה לא היו מנגנונים חליפיים שאפשרו את הטיפול בעולם הישן.

אחרי מלחה"ע הראשונה לא מוקמים מנגנונים חדשים. אין מנגנונים חדשים אחרי מלחמת העולם הראשונה.

מלחמת העולם השנייה פרצה את מאורעות המלחמה הקודמת , וחשש להיות כמו במלחמת העולם הראשונה.

בריטניה אבדה דור שלם במלחמת העולם הראשונה. הרבה יותר נופלים במלחמת העולם הראשונה מאשר במלחמת העולם השנייה.

ממלחמת העולם השנייה , כולם יצאו "מוכים" מתוך כך צמחו מנגנונים חדשים לאור ההבנה שחייבים להיערך אחרת. גם ארה"ב וגם בריטניה. הלקח המשמעותי ביותר – לבנות "עולם חדש".

נותר מצב חדש שהעולם מונהג ע"י שני צדדים מרכזיים:

מצד אחד- מוסקבה- הגוש הסובייטי

מצד שני- ארה"ב , מדינה ליברלית שמנהלת שנים מלחמה קרה (שלעיתים לא היתה קרה וזלגה כמו בקוריאה). הגוש המערבי (ארה"ב ובנות בריתה)

זה היה העולם במשך כמעט ארבעים שנה, והתחיל להשתנות בשני אירועים גדולים:

1. בשנת-79 נכנס שליט סין חדש. הוא פותח את סין למרחב. סין מתחילה להתנהג אחרת.
2. עשר שנים אחרי, בריה"מ מתפרקת.

המשמעות העולם הדואלי שהיה חדל מלהתקיים.

במשך מספר שנים ארה"ב היא המעצמה השלטת הן צבאית, הן מדינית , כלכלית וטכנולוגית.

עד התקופה שבה היו התנגשויות צבאיות, ויתרה מכך התנגשויות בין תרבויות . בריה"מ קרסה ולא היו מנגנונים אחרים/חדשים.

אין מערכה בינלאומית אמיתית כדי לטפל בבעיות בעולם כדוג' רצח העם בסוריה . המשמעות היא שיש אלימות ואפילו חריגה ללא כל תגובה עולמית או השתלטות כלשהי.

לכך תרמו גורמים נוספים: גם הגל הטכנולוגי עם המחשוב היוצא דופן, התקשורת התדמיתית וגלובליזציה , יכולת תנועה ממקום למקום . כולם תלויים בכולם. הצירוף של הטכנולוגיה והמידע זמין ונגיש וגם התחבורה יצר עולם שטוח שכולם נעים ממקום למקום.

על כן, צריך כלים חדשים ממה שהיה פעם. הטכנולוגיה ייצרה עולם שטוח ללא מחסומים ומנגנונים בירוקרטיים.

המשמעות של המורכבות הזו שצריך מנגנונים וכלים אחרים חדשים כדי להתמודד עם המציאות המשתנה.

איך נראית המציאות המשתנה?

**שינויים בעולם:**

ארה"ב

1. ארה"ב במגמת התכנסות פנימה. זה ערך רגשי אמריקאי עמוק "הנכונות האמריקאית לשלם את המחיר". הטראומה של מלחמת אפגניסטן התחלפה בטראומה של המלחמה עם עיראק. נמאס להם להיות השוטר של העולם, ולא להרוויח.
2. אמריקה אינה תלויה באנרגיה מבחוץ אף שגם מייבאת אנרגיה. אינה תלויה במזה"ת. הם מייצרים נפט באופן עצמאי. כיום ארה"ב יצרנית הנפט הגדולה ביותר בעולם.
3. מערכת היחסים בין ארה"ב למזרח חשובה להם. המערכת היחסים עם הודו חשובה. כדוג' – בסיס מארינס באוסטרליה .

גם בתוך ארה"ב יש שינויים פנימיים- חלים שינויים דמוגרפיים- קהילות אחרות תופסות משקל יותר ומשפיעות על מה שקורה בארה"ב ( כגון : חברי קונגרס אנטישמיים- מה שלא היה בעבר)

לאמריקאים נמאס לשלם על הביטחון של אירופה. מדינות באירופה כמעט לא מוציאות על הביטחון. אחוז מהתל"ג נמוך מאוד. פחות משני אחוז. (יש החלטה של מועצת הביטחון שהתקציב של הביטחון יהיה שני אחוז מהתל"ג)

התופעה השנייה שקובעת איך העולם ייראה זה סין

תופעה מדהימה, אניגמה . אף אחד אינו יודע איך מתקבלות החלטות . האופן שבו נבחר הנשיא, העובדה שלנשיא אין סגן.

מ-1979 הכלכלה של סין גדלה, והרבה יצאו מעוני. הכלכלה שלה מתקרבת לארה"ב.

סין הפכה להיות מעצמה חזקה.

מדינות האזור מנסות להתאחד. פעם ראשונה , אוסטרליה שוקלת , פעם ראשונה, אפשרות לנשק גרעיני. יפן גם נערכת בעניין.

 שליט סין מצהיר שמציע אלטרנטיבה. הדבר עלול לפגוע קשות באמריקה.

העוצמה הסינית היא אמיתית.

העוצמה של סין יוצאת גם מחוץ לגבולות מדינת סין אלא למדינות אחרות .

הם "מייצאים" כח עבודה לעולם גם כדי שהיה עבודה לכולם וגם כדי לממש את מגמת ההשתלטות שלהם. זוהי מדינה קומוניסטית אשר קיימת נאמנות למפלגה. האזרח הפשוט לא מרגיש חשש או פחד כלשהו. הסינים משלמים הכל באמצעות הפון, וזאת אמצעי של המפלגה לשלוט ולפקח על אופן ההוצאה הכספית של כולם.

סין נמצאת ב"מתח" בין אי פתיחת הכלכלה הסינית לעולם לבין התחזקות הקומוניסטיות.

מדינות האזור חרדות (הודו, סינגפור, וייטנאם, יפן ואוסטרליה). הם מנסים לייצר ברית. כוחות אמריקאים נמצאים גם במדינות באזור. ההבנה שמוכרחים בני ברית מול העוצמה הסינית העולה היא חשובה.

עכשיו זה המזרח, ולא המזרח הרחוק

אירופה ורוסיה:

אירופה יבשת "מזדקנת" בקריסה פנימית .

במזרח אירופה יש נטייה לפופוליסטיים עם סממנים לאומיים

אירופה בבעיה עמוקה. אירופה מבינה שללא הגירה גדולה לא ניתן יהיה להחזיק לאורך זמן את מדינות אירופה.

זה שטראמפ מצהיר שאם רוצים ביטחון שישלמו, אז מבינים שאין מה שיגן עליהם אלא צריכים לשלם על ביטחון ( מדינות אירופה- תקציב הבטחון הוא פחות משתי אחוז מהתל"ג הלאומי). לאירופה אין כח צבאי אלא רק מעצמה כלכלית. היא מאבדת מהשפעתה כי אין לה כח צבאי.

לוקחים בחשבון את אירופה עדיין כי היא מעצמה כלכלית.

רוסיה- לרוסיה אין מספיק אנשים לאכלס שטחים מזרחיים שלה, ויש שם יותר סינים. רוסיה עדיין משפיעה בעולם כי יש לה אנרגיה וגם צבא גדול מודרני עם מערכות נשק חדשות, וחוסר היסוס להשתמש בכח שתואם את האינטרס שלהם. לרוסים יש כח

המערכת הבינלאומית שרוסיה עדיין שומרת על כוחה אלא נובע מזאת שיש לה עוצמה .

בחלקים גדולים של העולם הדמוקרטי, יש משבר של המדינה הליברלית . מה שהחברה (האנשים )מצפה לקבל מהמדינה אז המדינה לא יכולה לספק. אמריקה נקרעת מבפנים.

הברקסיט בבריטניה, צרפת- הפגנות קשות לשלטון ובגרמניה לא מצליחים להרכיב ממשלה ועוד. העולם הדמוקרטי בבעיה שהמנגנונים הישנים כבר אינם מתאימים.

בעשרים השנים האחרונות יש דבר נוסף חדשני , והוא עולם הסייבר . התלות במרחב זה גדלה.

העולם הטכנולוגי מביא גם דברים טובים אך במקביל גם יכול לגרום לכך שהכל חרב (מתקפות סייבר). משהו שהאדם המציא , ובאותה מידה יכול בכל רגע נתון להשמיד את עצמו באמצעות אותו מנגנון.

סוגיה חדשה כיצד מתמודדים עם הסייבר

כמו כן, ישנם סכסוכים לא פתורים בכל מיני מקומות בעולם.

העולם הערבי:

העולם הערבי נותר מאחורה. התרומה של העולם הערבי לעולם זה נפט וטרור.

הרדיקלים מוליכים את העולם למלחמות . זה קיים גם בצד הסוני וגם בצד השיעי.

אפריקה

היא האכזבה של תוצאות הגל הקולוניאלי במאה 20. כמעט בכל מקום יש שחיתות. סין משקיעה שם מיליארדים בתקווה להשתלט שם על המחצבים.

אפריקה היא המקום עם הפוטנציאל הלא מומש הכי גדול בעולם אך מסוכן ביותר כי יש שם שחיתות.

לסיכום, חיים בעולם כאוטי גדול יותר עם סיכונים להידרדרות גדולים יותר, מאבק על מי יישב בצמרת ,כלים לא מספקים ושה-"שוטר" רוצה ללכת הביתה (ארה"ב). אין מי שייקח אחריות על העולם

העולם יותר מסובך ויותר כאוטי.

ישראל צריכה להיות חזקה יותר בכל מקום ובכל נק' זמן , וצריכה להיות מסוגלת להגן על עצמה בעצמה, ולא להמתין שמישהו אחר יעשה את העבודה בשבילנו .

על כן, אינה יכולה להתעלם מסין לאור היותה מדינה גדולה ומשמעותית. יחד עם זאת , היות וחייבת את ארה"ב כבת ברית , עליה להיות ערה לכך במסגרת הקשרים והפעילות מול סין. חשוב לפתח את מערכת היחסים עם סין כל עוד אין סיכון בטחוני .